b'\n_START_ARTICLE_\nBataan\n_START_SECTION_\nKasaysayan\n_START_PARAGRAPH_\nNoong 1647, ang puwersang pandagat ng Olanda (Netherlands) ay sumugod sa Pilipinas sa pagtatangkang makuha ang kapuluan mula sa Espanya. Pagdating nila ay minasaker nila ang mga tao sa Abucay, Bataan._NEWLINE_Ang lalawigan ng Bataan ay itinatag noong Enero 11, 1754 ni Gobernador-Heneral Pedro Manuel Arandia mula sa lupaing dating kabilang sa lalawigan ng Pampanga at corregimiento ng Mariveles na noon ay sakop din ang Maragondon, Cavite na nasa kabilang panig ng Look ng Maynila.'